Diari Oficial de la Generalitat Valenciana


Sumari del DOGV 8638, del 19-09-2019 (2019/8804)

DECRET 193/2019, de 13 de setembre de 2019, del Consell, d'autorització de supressió d'ensenyaments oficials universitaris de grau i màster en la Universitat de València-Estudi General, Universitat Politècnica de València, Universitat d'Alacant, Universitat Jaume I, Universitat Cardenal Herrera-CEU, Universidad Católica de Valencia i Universidad Europea de Valencia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8804


Data del document
:   13-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * legislació

DECRET 193/2019, de 13 de setembre de 2019, del Consell, d'autorització de supressió d'ensenyaments oficials universitaris de grau i màster en la Universitat de València-Estudi General, Universitat Politècnica de València, Universitat d'Alacant, Universitat Jaume I, Universitat Cardenal Herrera-CEU, Universidad Católica de Valencia i Universidad Europea de Valencia. [2019/8804]  
  
Les universitats que s'esmenten en aquest decret han sol·licitat autorització per a suprimir els ensenyaments universitaris oficials de grau i màster detallats en l'annex.  
La Llei orgànica 6/2001, de 21 de desembre, d'universitats, estableix que la supressió dels ensenyaments conduents a l'obtenció de títols universitaris de caràcter oficial i validesa a tot el territori nacional seran acordades per la comunitat autònoma, bé per iniciativa pròpia, amb l'acord del Consell de Govern de la universitat, bé per iniciativa de la universitat, mitjançant una proposta del Consell de Govern, en tots dos casos amb l'informe previ favorable del Consell Social o òrgan equivalent en el cas de les universitats privades.   
Igualment, la Llei 4/2007, de 9 de febrer, de la Generalitat, de coordinació del sistema universitari valencià, disposa que correspon al Consell acordar la supressió d'ensenyaments conduents a l'obtenció de títols de caràcter oficial i validesa a tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si escau, s'establisca reglamentàriament.  
Els consells de govern i consells socials de la Universitat de València-Estudi General, Universitat Politècnica de València, Universitat d'Alacant i Universitat Jaume I; així com els consells de govern i patronats de la Universitat Cardenal Herrera-CEU, Universidad Católica de Valencia i el Consell de Govern i Comité de Direcció de la Universidad Europea de Valencia, van acordar la supressió d'ensenyaments que figuren en l'annex d'aquest decret. Alhora, el Consell Valencià d'Universitats i de Formació Superior ha estat informat de la proposta de supressió dels ensenyaments.  
Per això, vist l'article 37 de la Llei 4/2007, de 9 de febrer, a proposta de la consellera d'Innovació, Universitats, Ciència i Societat Digital, de conformitat amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials i amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de 13 de setembre de 2019,  
  
  
DECRETE  
  
Primer. Autorització de supressió d'ensenyaments  
S'autoritza a la Universitat de València Estudi-General, Universitat Politècnica de València, Universitat d'Alacant, Universitat Jaume I, Universitat Cardenal Herrera-CEU, Universidad Católica de Valencia i Universidad Europea de Valencia, la supressió dels ensenyaments universitaris oficials de grau i màster que figuren en l'annex d'aquest decret. No obstant això, aquestes universitats, sense perjudici de les normes de permanència que siguen aplicables, garantiran l'organització d'almenys quatre convocatòries d'examen en els dos cursos acadèmics següents a la data d'extinció.  
  
Segon. Inscripció en el registre i comunicació al Ministeri d'Educació, Cultura i Esport  
Aquestes autoritzacions de supressió es comunicaran al Ministeri d'Educació, Cultura i Esport, als efectes de la seua inscripció en el Registre d'Universitats, Centres i Títols (RUCT) i a la Conferència General de Política Universitària.   
  
Tercer. Eficàcia  
Aquest decret tindrà efectes l'endemà de la seua publicació en el Diari Oficial de la Generalitat Valenciana.  
Contra aquest decret, que esgota la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
Potestativament es podrà interposar recurs de reposició davant el Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos esmentats.  
  
València, 13 de setembre de 2019  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS